# Borièja

Borièja (Bouriège en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Borièja :
| Castèlrenc, Sant Coat de Rasés | Torrelhas | |
| Borijòla | | Ròcatalhada |
| Fèstas e Sant Andrieu | La Serpent | Conilhac de la Montanha |

## Toponimia
### Borièja

Las fòrmas ancianas son Sanctus Johannes de Boregia, en latin, en 1286, Boregia, en latin, en 1319, Borregia, en latin, en 1334, Le lieu de Barreguier, en 1369-1587, Borige, en 1503-1589, Boriège, en 1571, Bouriège, en 1594. Segon Dauzat, Borièja vendriá benlèu de *Borridia, explicable per un nom galloroman d'òme, *Borridius, inferit del nom gallic Borrus. Per Delamarre, *Bōrēdiā, d'un nom celtic *Bōrēdios, explicariá Borièja, « la propietat, las tèrras de *Bōrēdios »; lo nom *Bōrēdios es pas atestat, mès i a un nom de persona atestat, Boriedo (lo sens seriá *Bō-rēdo : « corsa en buòus » ?).
Borièja a un diminutiu, Borijòla, i a un riu de Borijòla que passa près del vilatge del meteis nom e, benlèu pus interessant, un masatge nomenat Bourietch (grafia abat Sabarthès), Bouriech al sègle XVIII e sus la mapa IGN. Borièg ? Borieg ? sembla pas un derivat de Borijòla, mes puslèu de Borièja; se pòt pas anar pus luènh.

### Sant Sarnin

Las fòrmas ancianas son Universitas de Sancto Saturnino, en 1319, Rector Sancti Saturnini, en 1347, Taillable de Sainct Sernin, en 1594, Saint Serny, en 1647, etc.
Lo vilatge pòrta lo nom de l'avesque de Tolosa, Saturninus, martirizat en 257$^,$.

## Istòria

* Entre 1790 e 1794, La Plane, Saint-Sernin e Le Villa, doncas probablament La Plana, Sant Sarnin e Le Vilar foguèron annexats a Borièja. Sus la mapa de Cassini, Sant Sarnin e Le Vilar pareisson coma parròquias annèxas e la Plana coma un lòc abitat quin que siá; sus la mapa IGN actuala, Sant Sarnin es una aglomeracion, un masatge important, e La Plana e Le Vilar son de castèls situats al nòrd de la comuna.
* Al mens a l'epòca de l'abat Sabarthès (començament del sègle XX), la glèisa es dedicada a Sant Sarnin, mes a Sant Joan (Baptista ?) al sègle XIII segon una atestacion de 1286. Justament, i a una anciana parròquia annèxa dins la comuna, ambe una glèisa encara, del nom de Sant Sarnin. Transferiment de dedicàcia ?

## Administracion

Lista dels cònsols successius :
| Periòde | Periòde | Identitat | Etiqueta |
| junh de 2020 | (2026) | André Calvet | |
| març de 2014 | 2020 | Philippe Pous | sense etiqueta |
| març de 2008 | 2014 | Patrice Cathala | |
| març de 2001 | 2008 | Ghislaine Gol | |
| març de 1977 | 2001 | Pierre Pratx | PS |
| 1953 | 1977 | Achille Mare dit Louis | PS |
| | 1953 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Limós; es ara del canton de la Région-Limouxine (en francés), donc de la Region Limosenca.

## Demografia

modificar « persona »  v · d · m 
Evolucion demografica Populacion comunala actuala (2013): 121, totala: 128 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 255 | 432 | 432 | 498 | 465 | 455 | 451 | 417 | 405 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 384 | 389 | 326 | 316 | 337 | 337 | 304 | 257 | 219 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 246 | 244 | 255 | 211 | 230 | 229 | 237 | 174 | 205 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 194 | 160 | 148 | 152 | 136 | 140 | 148 | 143 | 139 144 |
| 2009 | 2010 |
| 134 139 | 132 137 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 134 abitants e la densitat èra de 12,58 ab/km².

## Véser tanben

* Comunas d'Aude

## Ligams extèrnes

* Borièja sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 43, legir en linha https://gallica.bnf.fr/ark:/12148/bpt6k110095d/f135.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 105
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 83, 288, 331
* ↑ Abbé Sabarthès, Dictionnaire topographique du département de l'Aude, 1912, p. 43, legir en linha https://gallica.bnf.fr/ark:/12148/bpt6k110095d/f135.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 43, legir en linha https://gallica.bnf.fr/ark:/12148/bpt6k110095d/f135.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 591, a St-Cernin
* ↑ https://nominis.cef.fr/contenus/saint/9431/Saint-Sernin.html
* ↑ http://cassini.ehess.fr/cassini/fr/html/fiche.php?select_resultat=5341
* ↑ https://www.geoportail.gouv.fr/donnees/carte-de-cassini cercar a 11300 Bouriège
* ↑ https://www.geoportail.gouv.fr/carte cercar a 11300 Bouriège
* ↑ Abbé Sabarthès, Dictionnaire topographique du département de l'Aude, 1912, p. 43, legir en linha https://gallica.bnf.fr/ark:/12148/bpt6k110095d/f135.item.texteImage
* Portal de Lengadòc